ວົງເງິນການສົ່ງອອກຂອງຫວຽດນາມ ໄປຍັງອັງກິດ ບັນລຸເກືອບ 600 ລ້ານໂດລາສະຫະລັດ
ໃນເດືອນ ມັງກອນ 2021, ຍອດວົງເງິນການຄ້າສົ່ງອອກ-ນໍາເຂົ້າ ລະຫວ່າງຫວຽດນາມ ແລະອັງກິດ ບັນລຸລະດັບກວ່າ 650 ລ້ານໂດລາສະຫະລັດ, ເພີ່ມຂຶ້ນ 78% ເມື່ອທຽບໃສ່ໄລຍະດຽວກັນຂອງປີກາຍ. ນີ້ແມ່ນລະດັບການເຕີບໂຕທີ່ເປັນໜ້າປະທັບໃຈໃນສະພາບທີ່ການສົ່ງອອກໄປຍັງຕະຫຼາດອື່ນໆປະສົບກັບຄວາມຫຍຸ້ງຍາກຍ້ອນພະຍາດໂຄວິດ-19. ນີ້ແມ່ນລະດັບການເຕີບໂຕທີ່ເປັນໜ້າປະທັບໃຈໃນສະພາບທີ່ການສົ່ງອອກໄປຍັງຕະຫຼາດອື່ນໆປະສົບກັບຄວາມຫຍຸ້ງຍາກຍ້ອນພະຍາດໂຄວິດ-19.
ທີ່ການເຮັດວຽກ ລະຫວ່າງ ທ່ານ ດັ້ງຮວ່າງອານ ຮອງລັດຖະມົນຕີກະຊວງອຸດສາຫະກໍາ ແລະການຄ້າຫວຽດນາມ ແລະ ທ່ານ Gareth Ward ເອກອັກຄະລັດຖະທູດອັງກິດ ປະຈໍາຫວຽດນາມ ເພື່ອແລກປ່ຽນກ່ຽວກັບການຮ່ວມມືໃນຂົງເຂດການຄ້າ ແລະພະລັງງານລະຫວ່າງສອງປະເທດ. ສອງຝ່າຍໄດ້ແບ່ງປັນທັດສະນະກ່ຽວກັບສັນຍາການຄ້າເສລີລະຫວ່າງຫວຽດນາມ ແລະອັງກິດ (UKVFTA) ທີ່ມີຜົນສັກສິດ ແລະໄດ້ໝູນໃຊ້ຊົ່ວຄາວນັບແຕ່ວັນທີ 1 ມັງກອນ 2021 ແມ່ນມີຄວາມໝາຍອັນໃຫຍ່ຫຼວງ, ໝັ້ນໝາຍວ່າຈະເປັນກໍາລັງໜູນໃໝ່ພັດທະນາການພົວພັນດ້ານການຄ້າ ແລະການລົງທຶນອັນດີງາມລະຫວ່າງຫວຽດນາມ ແລະອັງກິດ. ສອງຝ່າຍໄດ້ເຫັນດີເປັນເອກະສັນສືບຕໍ່ຄົ້ນຄວ້າທິດທາງຮ່ວມມືພັດທະນາໃນຂົງເຂດພະລັງງານຜະລິດຄືນໃໝ່ ແລະກະຊວງອຸດສາຫະກໍາ ແລະການຄ້າຫວຽດນາມ ພ້ອມແລ້ວທີ່ຈະສົມທົບ, ໜູນຊ່ວຍບັນດາອົງການ ແລະວິສາຫະກິດທີ່ກ່ຽວຂ້ອງຂອງສອງຝ່າຍພົບປະແລກປ່ຽນເມື່ອມີຄວາມຈໍາເປັນ.
ໃນໄລຍະຈະມາເຖິງ, ກະຊວງອຸດສາຫະກໍາ ແລະການຄ້າຫວຽດນາມ ພ້ອມກັບສະຖານທູດອັງກິດ ຈະສືບຕໍ່ສົມທົບກັນຢ່າງແໜ້ນແຟ້ນ, ແນໃສ່ຜັນຂະຫຍາຍສັນຍາ UKVFTA ໃຫ້ມີປະສິດທິຜົນ, ເສີມຂະຫຍາຍຄວາມສາມາດບົ່ມຊ້ອນຊ່ວຍເຫຼືອກັນກ່ຽວກັບໂຄງປະກອບສິນຄ້າລະຫວ່າງສອງປະເທດ, ຍົກສູງວົງເງິນການຄ້າສອງຝ່າຍກວ່າອີກ.
ກ່ອນໜ້ານັ້ນ, ທ້າຍ ປີ 2020, ຫວຽດນາມ ແລະ ອັງກິດ ໄດ້ລົງນາມໃນຂໍ້ຕົກລົງການຄ້າເສລີ (FTA), ຂໍ້ຕົກລົງສະບັບນີ້ຈະແທນທີ່ຂໍ້ຕົກລົງການຄ້າເສລີລະຫວ່າງ ອີຢູ ແລະ ຫວຽດນາມ ທີ່ມີການບັງຄັບໃຊ້ໃນຂະນະນີ້ໂດຍຂໍ້ຕົກລົງ ລະຫວ່າງ ຫວຽດນາມ ແລະ ອັງກິດ ຈະມີຜົນບັງຄັບໃຊ້ວັນທີ 31 ທັນວານີ້ມີເນື້ອໃນຄືກັບຂໍ້ຕົກລົງ EVFTA ທີ່ມີການລົບລ້າງພາສີ 99% ສຳລັບສິນຄ້າທີ່ມີການຊື້-ຂາຍ ລະຫວ່າງ ຫວຽດນາມ ແລະ ອີຢູ ແລະ ຄາດວ່າຈະຊ່ວຍໃຫ້ ຫວຽດນາມ ຫລຸດຕົ້ນທຶນດ້ານພາສີສຳລັບ ສິນຄ້າສົ່ງອອກໄປຍັງອັງກິດໄດ້ປະມານ 151 ລ້ານໂດລາສະຫະລັດ.
ໄຊພອນ